Mircea Geoană este potențial candidat la funcția de președinte al României. Secretarul adjunct al NATO pare că se află în precampanie încă de anul trecut.
„Nu mai exista nicio șansă de reformare onestă a PSD-ului și nici nu poate fi reformat PSD-ul, așa cum arată în ziua de azi. Aidoma bisericii, PSD-ul nu se reformează, ci se scindează", declara CTP în urmă cu aproape un deceniu, la Digi 24.
La acea vreme, Geoană colabora foarte bine cu Marian Vanghelie, cunoscut drept „Almanahe".
Cel care l-a poreclit pe Mircea Geoană „Prostănacul" este Ion Iliescu. Seniorul PSD-ist a ales această etichetă din cauza gafelor în spațiul public ce l-au consacrat pe actualul secretar adjunct al NATO.
Ion Iliescu nu prea l-a avut la suflet pe Geoană.
„Unii se temeau de revenirea mea în partid. Geoană era unul dintre ei. Nu cunoștea viața de partid, nu avea experiență de niciun fel. Era un om manipulabil", a declarat Ion Iliescu, în cadrul unui documentar realizat pentru sursa citată.
Decât Ciolacu și Ciucă la Cotroceni, mai bine Geoană, a concluzionat CTP, la finalul anului trecut.
„Dacă ar fi să candideze Ciolacu și Ciucă, Geoană e o soluție mai bună. Îl cunosc bine pe cel pe care l-a numit Iliescu prostănacul. Vorbește engleza perfect, are un discurs foarte bun, ferm atașat valorilor europene”, a subliniat jurnalistul.
Mircea Geoană este fiul celebrului general comunist Ioan Geoană, învinuit în dosarul „Revoluția română din 1989".